Bunscoill Ghaelgagh

Ysgol gynradd cyfrwng Manaweg ym mhentref Balley Keeill Eoin, ar Ynys Manaw yw Bunscoill Ghaelgagh. Sefydlwyd yr ysgol yn wreiddiol yn 2001. Yn 2012, roedd 70 o ddisgyblion yn yr ysgol. Ers 2011, dyma'r unig ysgol yn y byd ymhle addysgir plant drwy gyfrwng y Fanaweg yn unig sy'n caniatáu iddynt ddysgu'r iaith i ruglder. Wedi iddynt gyrraedd oed gadael yr ysgol, gallant fynychu Ysgol Uwchradd QEII neu'r ysgol uwchradd agosaf yn y dalgylch, ymhle maent yn gallu astudio TGAU yn y Fanaweg o 12 oed. Mae'r ysgol yn rhan o gontiniwm addysg Manaweg sy'n dechrau gydag ysgol feithrin, Mooinjer veggey sydd hefyd wedi ei lleoli yn adeilad yr ysgol. Yn 2013 darlledwyd rhaglen am ddiwrnod yn mywyd yr ysgol oedd yn dangos rhesymau rhieni dros ddanfon eu plant i'r ysgol a chip-olwg ar wersi yn y dosbarth.